stanford-oval/wikipedia huggingface dataset:
Jesse Lingard
Maajoukkueura

Lingard pelasi kolme ottelua Englannin alle 17-vuotiaiden maajoukkueessa ja 11 ottelua alle 21-vuotiaiden maajoukkueessa. Hän pelasi Englannin kaikki kolme ottelua alle 21-vuotiaiden EM-kilpailuissa 2015.
Lingard valittiin Englannin A-maajoukkueeseen ensimmäisen kerran ystävyysotteluun Ranskaa vastaan marraskuussa 2015. Hän ei kuitenkaan päässyt pelaamaan ottelussa. Ensimmäisen maaottelunsa hän pelasi MM-karsintaottelussa Maltaa vastaan lokakuussa 2016. Maaliskuussa 2018 hän teki ensimmäisen maaottelumaalinsa ystävyysottelussa Alankomaita vastaan. MM-kilpailuissa 2018 Lingard pelasi kuusi Englannin seitsemästä ottelusta ja niistä viisi avauskokoonpanossa. Häneltä jäi väliin vain merkityksetön alkulohko-ottelu Belgiaa vastaan, ja pronssiottelussa samaa vastustajaa vastaan hän pelasi toisen puoliajan. Hän teki maalin alkulohko-ottelussa Panamaa vastaan. Marraskuussa 2018 Lingard teki maalin ystävyysottelussa Yhdysvaltoja ja Kansojen liigan ottelussa Kroatiaa vastaan. Oltuaan lähes kaksi vuotta maajoukkueesta sivussa hän teki paluun edustustehtäviin maaliskuussa 2021. Hän teki kaksi maalia MM-karsintaottelussa Andorraa vastaan lokakuussa 2021.
Jiří Novotný (jääkiekkoilija)

| Jiří Novotný |
| --- | --- |

Henkilötiedot
Syntynyt: 12. elokuuta 1983 (ikä 41) Pelhřimov, Tšekkoslovakia
Kansalaisuus:   Tšekki  Kazakstan
Jääkiekkoilija
Pelipaikka:  keskushyökkääjä
Maila:  oikea
Pituus:  188 cm
Paino:  92 kg
Pelaajaura
Pääsarjaura:  2002–2023
Seurat:  HC České Budějovice (ČEL) Rochester Americans (AHL) Buffalo Sabres (NHL) Washington Capitals (NHL) Columbus Blue Jackets (NHL) HK Atlant (KHL) Barys Astana (KHL) Lev Praha (KHL) Lokomotiv Jaroslavl (KHL) Traktor Tšeljabinsk (KHL) Lada Toljatti (KHL) HC Plzeň (ČEL) HC Ambrì-Piotta (NLA)
NHL-varaus:  22. varaus, 2001 Buffalo Sabres
| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Saksa 2010 | jääkiekko |  |
|  Pronssia | Slovakia 2011 | jääkiekko |  |
|  Pronssia | Suomi & Ruotsi 2012 | jääkiekko |  |
Jiří Novotný (s. 12. elokuuta 1983 Pelhřimov, Tšekkoslovakia) on uransa lopettanut tšekkiläinen jääkiekkoilija, pelipaikaltaan keskushyökkääjä. Novotný on hyvä pelintekijä ja hän pystyy pelaamaan sekä keskus- että laitahyökkääjän paikkaa.
Ura

Novotný on alun perin KLH Vajgar Jindřichův Hradecin kasvatti. Hän siirtyi seurasta HC VCES Hradec Královéen, mistä hän jatkoi Mountfield České Budějoviceen. Hän pelasi seurassa Extraligassa ensimmäisen kerran kaudella 2000–2001. Kauden jälkeen Buffalo Sabres varasi hänet ensimmäisellä kierroksella numerolla 22. NHL:n varaustilaisuudessa.
Kauden 2001–2002 jälkeen Novotný suuntasi NHL:ään Sabresiin. Hän ei saanut ensimmäisellä kaudellaan peliaikaa NHL:stä, vaan joutui viettämään kauden AHL:ssä Rochester Americansissa. Seuraavat kaksi kautta sujuivat myös AHL:n puolella. Kaudella 2005–2006 Novotný pääsi debytoimaan NHL:ssä pelaamalla 14 ottelua. AHL:ssä hän teki 66 ottelussa tehot 17+37=54.
Kauden 2006–2007 Novotný aloitti Sabresissa, mutta hänet kaupattiin 50 ottelun jälkeen Washington Capitalsiin, jossa hän pelasi loppukauden. Kesällä 2007 hän teki kahden vuoden sopimuksen Columbus Blue Jacketsin kanssa. Hän kärsi kummallakin pelaamallaan kaudella loukkaantumisista.
Syyskuussa 2009 Novotný siirtyi KHL-seura HK Atlantiin, jossa hän pelasi kauden 2009–2010. Kaudeksi 2010–2011 hän siirtyi Barys Astanaan. Novotný pelasi Astanassa kaksi kautta ja teki niiden aikana 66 tehopistettä pelaamissaan 106 ottelussa. Hänen piti jatkaa joukkueessa, mutta Kazakstanissa haluttiin panostaa enemmän oman maan pelaajiin talviolympialaisia 2014 varten. Tämän takia Novotný, Lukáš Kašpar ja Kamil Kreps joutuivat lähtemään. Novotný jatkoi kuitenkin KHL-sarjassa, sillä hän teki sopimuksen tšekkilaisen Lev Prahan kanssa.
Novotný on edustanut Tšekin maajoukkueita. Hän pelasi kahdesti alle 18-vuotiaiden MM-kilpailuissa vuosina 2000 ja 2001 sekä kahdesti nuorten MM-kilpailuissa vuosina 2002 ja 2003. Novotný oli mukana MM-kilpailuissa vuosina 2007 ja 2008. Hän oli voittamassa kultaa vuoden 2010 MM-kilpailuissa.
Curling talviolympialaisissa 2010 – naisten turnaus

| Curling talviolympialaisissa 2010 naisten turnaus |
| --- | --- |
Joukkueet:  10
Isäntämaa:   Kanada
Kaupungit:  Vancouver
Ajankohta:  16.2.-26.2.2010
 
Mitalistit
–  Kulta:   Ruotsi
–  Hopea:   Kanada
–  Pronssi:   Kiina
 
  ← 2006 2014 →
Mitalistit.
Naisten curlingturnaus talviolympialaisissa 2010 alkoi 16. helmikuuta ja päättyi 26. helmikuuta 2010.
Olympiakultaa voitti Ruotsi.
Kokoonpanot

|  Kanada |  Kiina |  Tanska |  Saksa |  Iso-Britannia |
| --- | --- | --- | --- | --- |
| Calgary WC, Calgary   Cheryl Bernard (kapteeni)   Susan O'Connor   Carolyn Darbyshire   Cori Bartel   Varapelaaja: Kristie Moore   | Harbin CC, Harbin   Wang Bingyu (kapteeni)   Liu Yin   Yue Qingshuang   Zhou Yan   Varapelaaja: Liu Jinli | Tårnby CC, Tårnby   Madeleine Dupont   Denise Dupont   Angelina Jensen (kapteeni)   Camilla Jensen   Varapelaaja: Ane Hansen | SC Riessersee, Garmisch-Partenkirchen   Andrea Schöpp (kapteeni)   Monika Wagner   Melanie Robillard   Stella Heiß   Varapelaaja: Corinna Scholz | Britannian olympiakomitea   Eve Muirhead (kapteeni)  Jackie Lockhart  Kelly Wood  Lorna Vevers  Varapelaaja: Anne Laird |
|  Japani |  Venäjä |  Ruotsi |  Sveitsi |  Yhdysvallat |
| Aomori CC, Aomori  Moe Meguro (kapteeni)   Anna Ohmiya   Mari Motohashi   Kotomi Ishizaki   Varapelaaja: Mayo Yamaura | Moskvitš CC, Moskova   Ljudmila Privivkova (kapteeni)   Anna Sidorova  Nkeiruka Ezekh   Jekaterina Galkina   Varapelaaja: Margarita Fomina | Härnösands CK, Härnösand   Anette Norberg (kapteeni)  Eva Lund  Cathrine Lindahl  Anna Le Moine  Varapelaaja: Kajsa Bergström | Davos CC, Davos   Mirjam Ott (kapteeni)   Carmen Schäfer   Carmen Küng   Janine Greiner   Varapelaaja: Irene Schori | Madison CC, Madison   Debbie McCormick (kapteeni)   Allison Pottinger   Nicole Joraanstad   Natalie Nicholson   Varapelaaja: Tracy Sachtjen |
Turnauksen kulku > 1. kierros

16. helmikuuta klo 14.00
Turnauksen kulku > 2. kierros

17. helmikuuta klo 9.00
Turnauksen kulku > 3. kierros

17. helmikuuta klo 19.00
Turnauksen kulku > 4. kierros

18. helmikuuta klo 14.00
Turnauksen kulku > 5. kierros

19. helmikuuta klo 9.00
Turnauksen kulku > 6. kierros

19. helmikuuta klo 19.00
Turnauksen kulku > 7. kierros

20. helmikuuta klo 14.00
Turnauksen kulku > 8. kierros

21. helmikuuta klo 9.00
Turnauksen kulku > 9. kierros

21. helmikuuta klo 19.00
Turnauksen kulku > 10. kierros

22. helmikuuta klo 14.00
Turnauksen kulku > 11. kierros

23. helmikuuta klo 9.00
Turnauksen kulku > 12. kierros

23. helmikuuta klo 19.00
E. H. Carr

Edward Hallett Carr (28. kesäkuuta 1892 Lontoo – 3. marraskuuta 1982 Cambridge) oli brittiläinen historioitsija, toimittaja ja kansainvälisten suhteiden teoreetikko. Hän vastusti empirististä lähestymistapaa historiografiassa. Carr oli perehtynyt erityisesti Neuvostoliittoon, mutta kehitti kirjoituksissaan myös uudenlaista kansainvälisen politiikan teoriaa.
Carr opiskeli antiikintutkimusta Cambridgen yliopiston Trinity Collegessa, josta valmistui vuonna 1916 parhain arvosanoin. Samana vuonna hän aloitti uransa diplomaattina, mutta jätti ulkoministeriön vuonna 1936 ryhtyäkseen akateemikoksi. Vuosina 1941–1946 hän työskenteli The Times -lehden toimittajana. Hän oli neljäs Woodrow Wilson -professuurin haltija Aberystwythin yliopistossa Walesissa.
Tutkimus > Historiantutkimus

Carr tunnetaan parhaiten Neuvosto-Venäjän ja Neuvostoliiton historiaa vuosina 1917–1929 käsittelevästä 14-osaisesta teoksestaan A History of Soviet Russia (1950–1978).
Carr korosti edistysuskon merkitystä länsimaisessa historiankirjoituksessa. Hänen mukaansa "yhteiskunta, joka ei usko enää tulevaisuudessa kykenevänsä menemään eteenpäin, lakkaa pian tuntemasta kiinnostusta niitäkään edistysaskelia kohtaan, joita se on tehnyt menneisyydessä."
Tutkimus > The Twenty Years' Crisis

Carrin teos The Twenty Years' Crisis, 1919–1939 (1939) on nähty laajalti ensimmäisenä vakavana yrityksenä luoda moderni realismin teoria, ja se samalla ennakoi realismin läpimurtoa 1940-luvulla.
Carr kritisoi kansainvälisten suhteiden tutkimuksessa tuolloin vallinnutta idealismia, jota hän nimitti utopianismiksi. Carrin mukaan tämä utopianismi edustaa kansainvälisten suhteiden tutkimuksessa kaikkien tieteenalojen läpikäymää primitiivistä vaihetta, jossa päämäärä on nostettu analyysiä tärkeämmäksi. Utopianismissa ajatellaan, että demokraattisesti valitut päämiehet päätyisivät vääjäämättä järkevimpään vaihtoehtoon eli sellaiseen kansainväliseen järjestykseen, jossa kaikkien valtioiden kansainvälispoliittiset edut olisi sovitettu sopusointuisesti, jos kansojen enemmistö vain saisi tarvittavat tiedot. Utopianismin juuret ulottuivat Carrin mukaan keskiajan jälkeiseen pyrkimykseen yhdistää rationaalinen päättely etiikkaan ja moraaliin, ja se nousi voimakkaasti esiin ensimmäisen maailmansodan jälkeisessä pyrkimyksissä välttää vastaava tapahtuma, missä utopianismi kuitenkin epäonnistui.
Utopianismin vastakohtana Carr piti realismia, joka perustuu toiveajattelun sijaan historiallisen kehityksen tuntemiseen. Realismi on suhteellista, sillä moraalisia ja eettisiä periaatteita ei pidetä ehdottomina vaan historiallisen kehityksen ja tilanteen muotoilemina, sekä käytännöllistä, sillä valtioiden ei ajatella ajavan koko ihmiskunnan etua vaan kunkin valtion omaa kansallista etua. Carr ei kuitenkaan pyrkinyt korvaamaan utopianismia täysin realismilla, vaan hänen mukaansa niitä molempia tarvitaan tasapainottamaan toisiaan. Vasta kun ymmärretään realismin hengessä todellisuuden syyn ja seurauksena logiikka, utopianismin tavoittelemat muutokset tulevat mahdollisiksi. Realismin painottama voima ja utopianismin painottama moraali ovat kansainvälisen politiikan yhdenvertaisia ainesosia, jotka molemmat tulee huomioida.
Teoksia

Dostoevsky (1821–1881): a New Biography (1931)
The Romantic Exiles: a Nineteenth Century Portrait Gallery (1933)
Karl Marx: a Study in Fanaticism (1934)
Michael Bakunin (1937)
The Twenty Years' Crisis, 1919–1939: an Introduction to the Study of International Relations (1939/1946)
Conditions of Peace (1942)
Nationalism and After (1945)
A History of Soviet Russia, 14 osaa (1950–1978)
The New Society (1951)
What is History? (1961/1986)
1917: Before and After (1968)
The Russian Revolution: From Lenin to Stalin 1917–1929 (1979)
From Napoleon to Stalin and Other Essays (1980)
The Twilight of the Comintern, 1930–1935 (1982)
Teoksia > Suomennettuja teoksia

Mitä historia on?. George Macaulay Trevelyanille omistettu luentosarja Cambridgen yliopistossa tammi-maaliskuussa 1961. (What is history?, 1961.) Suomentanut Sirkka Ahonen. Jokamiehen korkeakoulu 14. Helsinki: Otava, 1963.
Joanne Kyger

| Joanne Kyger |
| --- | --- |
 Joanne Kyger
Henkilötiedot
Syntynyt: 1934
Kuollut: 2017 (82–83 vuotta)
Kansalaisuus:  Yhdysvallat
Ammatti:  runoilija
Kirjailija
Tuotannon kieli: englanti
Kirjallinen suuntaus: beat-sukupolvi 
Aiheesta muualla
Löydä lisää kirjailijoitaKirjallisuuden teemasivulta
Joanne Kyger (1934–2017) oli yhdysvaltalainen runoilija. Hän liittyy "San Franciscon renessanssi" ja beat-sukupolvi-nimisiin runoilijaryhmiin. Hän opiskeli filosofiaa ja kirjallisuutta Kalifornian yliopistossa Santa Barbarassa ja muutti ennen valmistumistaan 1957 San Franciscoon. Hän oli naimisissa beatrunoilija Gary Snyderin kanssa, ja he asuivat jonkin aikaa Japanissa. He kiertelivät Intiassa Allen Ginsbergin ja Peter Orlovskyn kanssa. Kyger palasi Kaliforniaan, jossa hän asui kuolemaansa saakka.
Kyger julkaisi parikymmentä runokokoelmaa. Hän sai tuotantoonsa vaikutteita zen-buddhalaisuudesta ja Black Mountain -koulukunnasta. Hän opetti silloin tällöin Jack Kerouac School of Disembodied Poeticsissa, joka sijaitsee Coloradossa Naropa Instituten yhteydessä.
Jevgenija Kanajeva

| Jevgenija Kanajeva> Евгения Олеговна Канаева |
| --- | --- |

Henkilötiedot
Syntynyt: 2. huhtikuuta 1990 (ikä 34) Omsk, Neuvostoliitto
Uran tiedot
Laji:  rytminen voimistelu
Kilpauran kesto:  2002–2012
Valmentaja:  Irina Viner
| Mitalit> Maa:  Venäjä.Rytminen voimistelu. Olympialaiset  | Mitalit> Maa:  Venäjä.Rytminen voimistelu. Olympialaiset  | Mitalit> Maa:  Venäjä.Rytminen voimistelu. Olympialaiset  | Maa:  Venäjä> Rytminen voimistelu. |
| --- | --- | --- | --- |
|  Kultaa | Peking 2008 | moniottelu |  |
|  Kultaa | Lontoo 2012 | moniottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Patras 2007 | joukkuekilpailu |  |
|  Kultaa | Mie 2009 | moniottelu |  |
|  Kultaa | Mie 2009 | pallo |  |
|  Kultaa | Mie 2009 | vanne |  |
|  Kultaa | Mie 2009 | nauha |  |
|  Kultaa | Mie 2009 | naru |  |
|  Kultaa | Mie 2009 | joukkuekilpailu |  |
|  Kultaa | Moskova 2010 | moniottelu |  |
|  Kultaa | Moskova 2010 | pallo |  |
|  Kultaa | Moskova 2010 | vanne |  |
|  Kultaa | Moskova 2010 | joukkuekilpailu |  |
|  Kultaa | Montpellier 2011 | moniottelu |  |
|  Kultaa | Montpellier 2011 | pallo |  |
|  Kultaa | Montpellier 2011 | vanne |  |
|  Kultaa | Montpellier 2011 | keilat |  |
|  Kultaa | Montpellier 2011 | nauha |  |
|  Kultaa | Montpellier 2011 | joukkuekilpailu |  |
|  Hopeaa | Moskova 2010 | naru |  |
| EM-kilpailut  | EM-kilpailut  | EM-kilpailut  |  |
|  Kultaa | Baku 2007 | joukkuekilpailu |  |
|  Kultaa | Baku 2007 | nauha |  |
|  Kultaa | Torino 2008 | moniottelu |  |
|  Kultaa | Baku 2009 | joukkuekilpailu |  |
|  Kultaa | Baku 2009 | pallo |  |
|  Kultaa | Baku 2009 | vanne |  |
|  Kultaa | Baku 2009 | nauha |  |
|  Kultaa | Baku 2009 | naru |  |
|  Kultaa | Bremen 2010 | moniottelu |  |
|  Kultaa | Minsk 2011 | joukkuekilpailu |  |
|  Kultaa | Minsk 2011 | vanne |  |
|  Kultaa | Minsk 2011 | nauha |  |
|  Kultaa | Nižni Novgorod 2012 | moniottelu |  |
|  Hopeaa | Minsk 2011 | pallo |  |
Jevgenija Olegovna Kanajeva (ven. Евгения Олеговна Канаева, s. 2. huhtikuuta 1990 Omsk, Neuvostoliitto) on venäläinen rytminen voimistelija, joka oli ensimmäinen lajissaan kaksi olympiakultaa voittanut urheilija. Hän voitti vuonna 2012 päättyneellä urallaan lisäksi 17 maailmanmestaruutta ja 13 Euroopan-mestaruutta. Vuosina 2009 ja 2011 Kanajeva sai jokaisesta kuudesta lajista MM-kultaa.
Ura > Maajoukkueeseen

Jevgenija Kanajeva syntyi vuonna 1990 siperialaisessa Omskin kaupungissa. Hänen isoäitinsä ansiosta hän tutustui kuusivuotiaana rytmiseen kilpavoimisteluun. Hän muutti lajin perässä 12-vuotiaana Moskovaan. Kanajeva voitti joitakin kansainvälisiä juniorikilpailuja ja kiinnitti näin Venäjän maajoukkueen valmentajan Irina Vinerin huomion. Tämä kutsui Kanajevan maajoukkueen harjoituskeskukseen.
Kanajevalta oli jonkin aikaa tie kuitenkin tukossa maajoukkueeseen, sillä hänen edellään olivat Ateenan olympialaisten kultamitalisti Alina Kabajeva ja muita kokeneempia voimistelijoita. Kabajeva loukkaantui juuri ennen Bakun EM-kisoja 2007. Kanajeva pääsi joukkueeseen ja voitti Bakussa EM-kultaa nauhassa ja joukkuekilpailussa. Samana vuonna hän sai kultaa myös Patrasin MM-kilpailujen joukkuekilpailusta.
Ura > Viiden vuoden valtakausi

Kanajeva voitti moniottelun EM-kultaa Torinossa 2008. Samana vuonna Pekingin olympialaisissa hän voitti olympiakultaa. Sieltä alkoi hänen muutaman vuoden kestänyt valtakausi.
Mien MM-kilpailuissa 2009 Kanajeva voitti jokaisen yksilölajin sekä joukkuekilpailun. Hän oli ensimmäinen jokaisen lajin voittanut kilpailija rytmisen voimistelun MM-kilpailuista. Samana vuonna hän toisti tempun myös EM-kilpailuissa, World Gamesissa ja kesäunversiadeissa. Kanajeva jäi Moskovan MM-kilpailuissa 2010 neljään kultamitaliin, sillä hän sijoittui narussa hopealle eikä päässyt nauhassa loppukilpailuun. Montpellier’ssa 2011 Kanajeva uusi Mien saavutuksensa ja voitti jokaisen lajin.
Kanajevasta tuli Lontoon olympialaisissa ensimmäinen kaksi olympiakultaa voitanut rytminen voimistelija. Hän lopetti uransa vuoteen 2012 ja ilmoitti samalla keskittyvänsä valmentamiseen. Hän saavutti urallaan 17 maailmanmestaruutta, 13 Euroopan-mestaruutta, 18 maailmancup-finaalin voittoa ja 15 Grand Prix -finaalin voittoa.
Aiheesta muualla

Kuvia tai muita tiedostoja aiheesta Jevgenija Kanajeva Wikimedia Commonsissa
Kanajeva nauhalla Lontoon olympialaisissa.
Juan de Nova

Juan de Nova
Ilmakuva Juan de Novan saaresta
| --- | --- |
Sijainti:  Intian valtameren erillissaaret  Ranska
Korkein kohta:  10  m 
Pinta-ala:  4,4 km²
| --- | --- |
Asukasluku:  Ei pysyvää asutusta
muokkaa - muokkaa wikitekstiä - muokkaa Wikidataa
Juan de Nova (ransk. Île Juan-de-Nova) on Mosambikin kanaalissa sijaitseva pieni trooppinen saari, joka on kuulunut Ranskalle vuodesta 1897. Se on pinnanmuodoiltaan alava (korkein kohta 10 m) ja nimetty kuuluisan espanjalais–portugalilaisen tutkimusmatkailijan João da Novan mukaan.
Juan de Novaa hallinnoidaan Réunionilta käsin, ja siellä sijaitsee ranskalaisten sotilastukikohta, pieni lentokenttä ja sääasema. Saarelta louhitaan jonkin verran guanoa ja fosfaattia.
Madagaskar on vaatinut saarta toistuvasti itselleen.
Ilmakuva saaresta
Rantamaisemaa
Jost Amman

Jost Amman (1539 – 1591) oli tunnettu sveitsiläinen renessanssitaiteilija, joka teki  kulttuurihistoriallisesti merkittäviä puu- ja kuparipiirroksia, kuten Lutherin ja Hans Sachsin muotokuvat sekä monta Ranskan ja Baijerin ruhtinaiden muotokuvaa. Teoksia pidetään kulttuurihistoriallisesti kiinnostavina. Amman myös kuvitti kirjoja, esimerkiksi ajan elämää kuvaavat puku- ja aseaiheet sekä Raamatun kuvituksen. Amman toimi Nürnbergissä vuodesta 1561.
Aiheesta muualla

Kuvia tai muita tiedostoja aiheesta Jost Amman Wikimedia Commonsissa
Edna Birch

| Edna Birch |
| --- | --- |
Näyttelijä(t):  Shirley Stelfox
Kesto:  2000–2015
Ensi- esiintyminen:  25. toukokuuta 2000
Henkilötiedot
Sukupuoli:  nainen
Suhteet
Sisarukset:  Lily Butterfield
Infobox OKNimi-testi OK: 
Edna Birch (o.s. Burrows) on kuvitteellinen hahmo brittiläisessä saippuasarjassa Emmerdale. Häntä näytteli Shirley Stelfox vuodesta 2000 kuolemaansa 2015 asti. Hahmon suunnitteli Kieran Roberts.
Edna näkyi sarjassa ensimmäisen kerran vuonna 2000, mutta Edna oli asunut kylässä jo vuosia. Edna tunnetaan suorasanaisena ja ilottomana naisena, jolle ystävyys on kaikki kaikessa. Edna on harras seurakuntalainen. Ednan koirat ovat Ednalle erittäin tärkeitä ja jos joku tekee jotain koirille on varmaa, että hän saa Ednan vihat päällensä. Ednalla on sisko Lily, jonka kanssa he eivät ole aina olleet hyvissä väleissä. Ednalla on myös poika ja yksi lapsenlapsi.
Tarina

Vuonna 2001 kylään muutti Ednan teini-ikäinen pojantytär Eve. Edna kuitenkin lähetti lapsenlapsensa isänsä luokse Ranskaan Even potkaistua Ednan koiraa Batleyta, joka on ollut hänelle aina kuin perheenjäsen ja joskus vielä enemmän. Batley on kuitenkin kuollut ja Edna oli surun murtama sen kuoltua. Hänen toinen koiransa Tootsie toi kuitenkin valoa Ednan elämään. Len Reynolds oli Ednan vanha ystävä ja näytti siltä, että heidän välilleen voisi syttyä romanssi. Edna ei kuitenkaan tuntenut Leniä kohtaan ystävyyttä enempää ja niin Len alkoi flirttailemaan Pearl Ladderbanille. Edna meni töihin miljornööri Tom Kingille ja hänestä ja Tomista tuli läheiset kaverukset. Tom tiesi voivansa luottaa Ednaan ja kääntyikin usein kysymään neuvoa häneltä. Edna pettyi kovasti kun Tom päätti mennä naimisiin Rosemary Sinclairin kanssa. Lokakuussa 2006 Ednan poika Peter Birch tuli pyytämään äitiänsä osallistumaan Even häihin Ranskassa. Edna kieltäytyi aluksi osallistumasta häihin, mutta lopulta osallistui ja sieltä hänen mukanaan saapui Ednan sisko Lily Butterfield. Vuoden 2007 keväällä Ednan koira Tootsie tuli raskaaksi ja se synnytti kaksi tervettä poikasta. Vuonna 2007 Lily jäi poliisille kiinni kannabiksen kasvattamisesta Kartanolla ja kun poliisi tunkeutui Ednan kotiin pidättämään Lilyn oli Edna hävetä silmät päästä ja tästä lähtien Ednan ja Lilyn välit eivät ole olleet hyvät. Marraskuussa 2008 Edna oli erittäin vihainen, kun kuuli, että kirkko jouduttaisiin sulkemaan. Mark ja Natasha Wylde ostivat kirkon, mutta saatuaan tietää miten tärkeä kirkko oli kyläläisille lahjoittivat he sen kyläläisten omistukseen. Vuonna 2012 Eve ilmaantui Ednan ovelle ja Edna otti hänet luokseen asumaan.
Jesse Colin Young

| Jesse Colin Young |
| --- | --- |
 Jesse Colin Young vuonna 1973.
Henkilötiedot
Syntynyt: 22. marraskuuta 1941 (ikä 82)
Ammatti:  laulaja, kitaristi
Muusikko
Tyylilajit:  folk rock 
Soittimet:  bassokitara ja kitara 
Levy-yhtiöt:  Mercury Records ja Warner Bros. Records 
Aiheesta muualla
www.jessecolinyoung.com
  [ Muokkaa Wikidatassa ] [ ohje ]  
Jesse Colin Young (s. 22. marraskuuta 1941) on yhdysvaltalainen laulaja-lauluntekijä, folklaulaja ja The Youngbloods -yhtyeen perustajajäsen.
Varhaisvaiheet

Young sai alun perin nimekseen Perry Miller ja varttui Queensissä. Hänen äitinsä oli viulisti ja isänsä kirjanpitäjä, joka oli kiinnostunut klassisesta musiikista. Young kävi koulua New Yorkissa, missä Art Garfunkel oli hänen luokkatoverinsa. 15-vuotiaana Young sai stipendin Massachusettsin Andoverissa sijaitsevaan Phillips Acedemyyn, josta hänet myöhemmin kuitenkin erotettiin.
Ura

1960-luvulla Young asui Manhattanin Greenwich Villagessa ja julkaisi kaksi sooloalbumia: The Soul of a City Boy ja Young Blood. Myöhemmin hän perusti yhtyeen nimeltä The Youngbloods, jonka muut jäsenet olivat kitaristi Jerry Corbitt, kosketinsoittaja/kitaristi Lowell "Banana" Levinger ja rumpali Joe Bauer. Heidän ensimmäinen albuminsa sisälsi Chet Powersin tekemän kappaleen "Get Together". Vuonna 1969 se julkaistiin uudelleen singlenä ja sitä käytettiin televisiomainoksen tunnussävelenä. Young yhtyetovereineen perusti levymerkin nimeltä Racoon Records, jonka kautta he julkaisivat neljä muuta albumia.
Young jätti yhtyeen vuonna 1972 ja julkaisi sooloalbumin Together. Hänen neljäs sooloalbuminsa Song for Juli sisälsi neljä singleä ja albumi oli Billboard 200 -listalla useita kuukausia. Vuonna 1978 Young äänitti albumin American Dreams, jota seurasi albumi The Perfect Stranger 1982. Vuonna 1987 hän julkaisi albumin The Highway Is for Heroes.
Jesse Young jatkoi kiertueiden tekemistä ja muodosti uudelleen Youngbloods-yhtyeen joksikin aikaa ennen kuin palasi soolouralle vuonna 1987. Siitä lähtien hän on julkaissut uudelleen vanhempaa materiaalia.
Vuonna 1993 hän perusti oman levy-yhtiön nimeltä Ridgetop Music.
Yksityiselämä

Syyskuussa 1979 Young oli yksi "No Nukes" -konsertin esiintyjistä.
Hänen äänitysstudionsa ja talonsa Kalifornian Invernessissä tuhoutuivat Mount Visionin tulipalossa 1995.
Youngilla ja hänen vaimollaan Conniella on kaksi lasta ja perheellä on kahviplantaasi Havaijilla.
Diskografia

| Albumi | Julkaistu | Listasijoitus |
| --- | --- | --- |
| The Soul of a City Boy | Huhtikuussa 1964 | 172 |
| Young Blood | Maaliskuussa 1965 |  |
| Together | 25.3.1972 | 157 |
| Song for Juli | 6.10.1973 | 51 |
| Light Shine | 20.4.1974 | 37 |
| Songbird | 22.3.1975 | 26 |
| On the Road | 27.3.1976 | 34 |
| Love on the Wing | 2.4.1977 | 64 |
| American Dreams | 9.12.1978 | 165 |
| The Perfect Stranger | 1982 | -- |
| The Highway Is for Heroes | 1987 | -- |
| Makin’ It Real | 1993 | -- |
| Swept Away | 1994 | -- |
| Sweetwater | 1996 | -- |
| Walk the Talk | 2001 | -- |
| Living in Paradise | 2004 | -- |
| Celtic Mambo | 2006 | -- |